LV
L 20/44
Eiropas Savienības Oficiālais Vēstnesis
23.1.2023.
2.
EPN komitejas pakļautībā esošā EPN Lauksaimniecības un lauku attīstības apakškomiteja ir atbildīga par šādiem uzdevumiem: a) visu tādu nolīguma II, III un V sadaļas aspektu uzraudzīšana, kas saistīti ar lauksaimniecības un lopkopības produktu tirdzniecību, sanitārajiem un fitosanitārajiem jautājumiem, pārtikas nodrošinājumu un lauku attīstību, kā arī ar intelektuālā īpašuma un ilgtspējīgas attīstības jautājumiem, ciktāl tie attiecas uz lauksaimniecības un lopkopības produktiem.
b) iesaistīšanās politikas dialogā par lauksaimniecību, lopkopību un lauku attīstību šādās jomās: i)
lauksaimniecības un lopkopības produktu ražošana, patēriņš, tirdzniecības veicināšana un attiecīgās tirgus norises;
ii) ieguldījumu veicināšana lauksaimniecības un ganību lauksaimniecības nozarēs, tostarp maza mēroga darbībās; iii) lauksaimniecības un lauku attīstības politika, normatīvie akti, tostarp politika ģeogrāfiskās izcelsmes norāžu un bioloģiskās lauksaimniecības jomā; iv) jaunas tehnoloģijas, pētniecība un inovācija un zināšanu nodošana lauksaimniecības nozarēm, kā arī pasākumi, kas nepieciešami, lai veicinātu pāreju uz ilgtspējīgām pārtikas sistēmām. 3.
EPN Lauksaimniecības un lauku attīstības apakškomiteja ir atbildīga arī par EPN komitejas ieteikumu īstenošanas uzraudzīšanu, ciktāl tie attiecas uz otrajā daļā noteikto kompetences jomu.
4.
EPN apakškomiteja iesniedz savus atzinumus EPN komitejai.
3. pants
EPN Lauksaimniecības un lauku attīstības apakškomiteju veido Eiropas Komisijas pārstāvji, no vienas puses, un Centrālāfrikas Līgumslēdzējas puses pārstāvji, no otras puses.
Pārstāvētās puses var kopīgi nolemt uzaicināt citus dalībniekus, īpaši to ieinteresēto personu pārstāvjus, uz kurām attiecas apakškomitejas kompetences joma.
4. pants EPN apakškomiteja sanāk vai nu klātienē, vai jebkādā citā piemērotā veidā, kas noteikts, Pusēm savstarpēji vienojoties.
Apakškomitejas sanāksmju darba kārtību un biežumu nosaka, pusēm vienojoties.
5. pants Šis lēmums stājas spēkā tā pieņemšanas dienā.
...,
Kamerūnas Republikas vārdā –
Eiropas Savienības vārdā –